Depeche Mode

Depeche Mode ir angļu elektroniskā mūzikas grupa, kas izveidota 1980. gadā Basildonā, Eseksā. Grupu dibinātāji ir Deivs Gāns, Mārtins Gors un Endrū Flečers.

Šī laikmeta izcelšanās bija grupas 1988. gada jūnija koncerts Pasadenas Rose Bowl stadionā, kurā viņi pulcēja pūli, kas pārsniedza  cilvēku. Jaunajā desmitgadē Depeche Mode izlaida albumu Violator, kas ir tiek uzskatīts par viņu visveiksmīgāko studijas albumu.

Depeche Mode ir bijušas 50 dziesmas Apvienotās Karalistes singlu topā. Depeche Mode ir pārdevuši vairāk nekā 100 miljonus ierakstu visā pasaulē.

 Vēsture 

 Pirmsākumi 
Depeche Mode pirmsākums ir datējams ar 1977. gadu, kad Vinss Klārks (vokāls, ģitāra) un Endijs Flečers (bass) dibināja grupu ar nosaukumu No Romance in China. 1979. gadā Vinss Klārks spēlēja ģitāru jau citā grupā The Plan. Tai pat laikā Mārtins Gors kopā ar skolas draugu spēlēja akustiskā duetā Norman and the Worms.philburdett.com, Phil Burdett Biography Šis duets sacer dziesmu See You, ko vēlāk izdeva kā Depeche Mode dziesmu. 1979. gadā Gors, Klārks un divi viņu draugi dibina grupu The French Look, kur Gors spēlē ģitāru un Klārks — taustiņinstrumentus. 1980. gada martā Klārks, Gors un Flečers dibina grupu Composition of Sound, kur Klārks spēlē ģitāru un dzied, Gors spēlē taustiņinstrumentus un Flečers — basģitāru. Composition of Sound laikā top arī pirmās Depeche Mode dziesmas, to skaitā arī Photographic. Drīz pēc Comopsition of Sound dibināšanas arī Klārks un Flečers nolemj pāriet uz taustiņinstrumentiem, viņi sāka strādāt ikdienas darbu, lai nopelnītu tiem naudu, vai arī aizņēmās tos no draugiem. 1980. gadā grupai pievienojas Deivs Gāns (balss), kurš grupā tiek pieņemts un atzīts par labu esam, kad pārējie grupas dalībnieki dzirdēja viņu dziedam Deivida Bovija dziesmu Heroes. Grupa maina nosaukumu uz Depeche Mode (nosaukums ņemts no franču žurnāla ar tādu pašu nosaukumu).

 1980-1989 

 Speak & Spell (1981) 
Kādā no koncertiem ar grupu uzsāk sarunu Daniels Millers (ierakstu kompānijas Mute Records dibinātājs). Millers bija ieinteresēts, lai Depeche Mode viņa jaundibinātās ierakstu kompānijas paspārnē ieraksta singlu.Tickell, P., "A Year In The Life of Depeche Mode" , The Face, January 1982 Šīs sarunas rezultāts ir grupas pirmais singls Dreaming of Me, kuru izdeva 1981. gada februārī un tas Apvienotās Karalistes singlu topā ieņēma 57. vietu. Negaidītā panākuma iedrošināti Depeche Mode ierakstīja un tā paša gada jūnijā klajā laida otro singlu New life, kas Apvienotas Karalistes singlu topā ierindojās 11. vietā. Pēc trim mēnešiem klajā nāk jau trešais grupas singls Just can't get enough, kurš pārspēj abus savus priekšgājējus un Apvienotās Karalistes singlu topā ierindojas 8. vietā. Singlu panākumi bruģē labu ceļu grupas pirmajam albumam Speak & Spell, kas nāk klajā 1981. gada novembrī. Albums iekļūst Apvienotās Karalistes pirktāko albumu Top 10. Kritiķu atsauksmes par albumu nav viennozīmīgas. Melody Maker to nosauc par lielisku albumu, kamēr uz rokmūziku orientētais Rolling Stone to nodēvē par pārvērtētu.

 Vinss Klārks pamet grupu un Alans Vailders pievienojas 
Speak & Spell koncertturnejas laikā Vinss Klārks sāk protestēt pret virzienu, kurā grupa iet. Viņš vairāk laika grib veltīt darbam studijā nevis koncertiem. 1981. gada nogalē Vinss Klārks publiski paziņoja, ka pamet Depeche Mode. Vēlāk viņš dibina un pats piedalās tādās grupās kā Yazoo un Erasure. Daudzi skeptiķi paredzēja jaunās grupas galu, jo grupu pameta tās galvenais komponists, bet kļūdījās, jo dziesmu komponista funkcijas uzņēmās Mārtins Gors, kura divas dziesmas (Tora!Tora!Tora un Big Muff) jau bija iekļautas grupas pirmajā albumā Speak & Spell. Pēc Vinsa Klārka aiziešanas, grupa sāk meklēt viņa aizvietotāju un žurnālā Melody Maker ievieto anonīmu sludinājumu, kurā aicina pievienoties grupai taustiņinstrumentālistu ne vecāku par 21 gadu. Piesakās Alans Vailders, kurš tobrīd jau ir 22 gadu vecs, bet noklusē savu patieso vecumu, jo viņam ļoti ir nepieciešams pastāvīgs darbs. Pēc noklausīšanās viņš tiek pieņemts Depeche Mode, bet pie grupas otrā albuma ierakstīšanas procesa vēl netiek pielaists un tiek izmantots tikai koncerttūrē.

 A Broken Frame (1982) 
1982. gada janvārī grupa izdod jaunu singlu See You, dziesmu, kuru sarakstījis Mārtins Gors un tā pretēji prognozētajam pārspēj visus Klārka laika singlu panākumus un Apvienotās Karalistes singlu topā ierindojas 6. vietā. Līdz 1982. gada beigām grupa izdod vēl divus singlus The Meaning of Love (12. vieta Apvienotas Karalistes singlu topā) un Leave in Silence (18. vieta Apvienotas Karalistes singlu topā), kā arī jaunu albumu A Broken Frame. Visu jaunā albuma dziesmu autors ir Mārtins Gors, albuma skanējums ir drūmāks salīdzinājumā ar Speak & Spell, tajā ir tikai divas optimistiskas, jautras dziesmas The Meaning of Love un A Photograph of You.

 Construction Time Again (1983) 
1983. gada janvārī iznāk jauns grupas singls Get the Balance Right!, kas ir pirmais Alana Vaildera darbs ar grupu, un sasniedz 13. pozīciju Apvienotās Karalistes singlu topā. Pats Alans un arī pārējie grupas dalībnieki ar šo dziesmu nav apmierināti un joprojām uzskata to par vienu no saviem sliktākajiem singliem. Bet nākamais singls Everything Counts ir gan pašu Depeche Mode, gan arī klausītāju atzīts, dziesma sasniedz 6. vietu Apvienotās Karalistes singlu topā, atkārtojot See You panākumus, kā arī iekļūst Rietumvācijas, Zviedrijas, Šveices, Īrijas un Dienvidāfrikas pirktāko singlu Top 30. Pie sava trešā studijas albuma Construction Time Again ieraksta grupa nolemj strādāt kopā ar producentu Garetu Džonsu un albuma ieraksts notiek Hansa Studijā Rietumvācijā, kurai blakus atrodas Berlīnes mūris, kas piešķir albuma ierakstam neparastu noskaņu. Albumā ir jūtama pamatīga skanējuma maiņa, jo līdz šim izmantoto analogo sintezatoru vietā grupa sāk izmantot emulatoru semplerus, ierakstot dažādu objektu skaņas un padarot grupas skanējumu industriālāku."The Singles 81-85" , Shunt — Retrieved on 6 February 2007 Līdz ar grupas skanējumu mainās arī dziesmu teksti, kas pievēršas politiskiem un sociāliem procesiem sabiedrībā. Divām albuma Construction Time Again dziesmām (Two Minute Warning un The Landscape Is Changing) kā mūzikas līdzautors piedalās arī Alans Vailders.

 Some Great Reward (1984) 
Savas karjeras pirmajos trīs gados grupa bija guvusi vērā ņemamus panākumus tikai dzimtajā Lielbritānijā, taču viss mainījās līdz ar singla People Are People izdošanu 1984. gada martā, kas sasniedza ne tikai līdz šim augstāko panākumu Apvienotās Karalistes singlu Topā — 4. vieta, bet atnesa grupai arī pirmo Nr. 1 Rietumvācijā, Nr. 2 Īrijā un dziesma bija atrodama vai ikvienas Eiropas valsts singlu Top 10. 1985. gada vasarā People Are People iekļuva arī ASV Billboard singlu Top 13. vietā. Paši grupas dalībnieki gan atzīst, ka viņiem šī dziesma nav sevišķi tuva, varbūt tāpēc tā nav spēlēta dzīvajos koncertos kopš 1988. gada, kā vienu no iemesliem nepatikai pret šo dziesmu Mārtins Gors min dziesmas tekstu, kas ir interpretējams tikai vienā veidā kā pretrasistisks un iecietīgs, citām Depeche Mode dziesmām lirikas tomēr ir interpretējamas dažādi. Nākamais singls Master and Servant klajā nāk 1984. gada augustā un arī gūst lielus panākumus. Tā paša gada septembrī grupa laiž klajā savu ceturto studijas albumu Some Great Reward, kas atsaucoties uz allmusic.comSome Great Reward ir viens no joprojām labākajiem elektroniskās mūzikas albumiem. Melody Maker raksta, ka albums liek neaizmigt un ievērot, kas notiek tepat mūsu acu priekšā.
Un tas tiek atzīts par mēneša ierakstu. Apvienotās Karalistes albumu topā Some Great Reward ierindojas 5. vietā, kā arī bija atrodams vairāku Eiropas valstu albumu topos. Krustugunīs grupa nokļūst ar nākamo dubultsinglu Blasphemous Rumours/Somebody singla a-puses dziesmas Blasphemous Rumours teksts vēsta par meiteni, kas savu dzīvi velta Dievam bet aiziet bojā. Dziesmu aizliedz atskaņot BBC radio un līdzīgi ierobežojumi ir arī ASV radiostacijās. Taču šī singla otrā dziesma Somebody ir skaista balāde Mārtina Gora izpildījumā. 1984. gada decembrī grupas koncerta laikā Hannoverē publikā tiek uzspridzināta bumba.

 The Singles 81>85 (1985) 
1985. gads ir ievērojams ar to, ka ir pirmais gads kopš 1981., kad grupa neizlaiž jaunu studijas albumu taču klajā nāk 2 singli Shake the Disease un It's Called a Heart. Pēc grupas dalībnieku domām It's Called a Heart ir viņu pašu nemīļākais singls. Alans Vailders pat ir cīnījies par singla It's Called a Heart b-puses Fly on the Windscreen izvirzīšanu a-pusei, taču ierakstu kompānija to nav atļāvusi, jo dziesmas Fly on the Windscreen teksts sākas ar vārdu "Nāve"."It's called a heart" Singla apraksts 1985. gada oktobrī klajā nāk Depeche Mode pirmā dziesmu izlase The Singles 81>85 (priekš ASV Catching Up with Depeche Mode), kurā apkopotas laika periodā no 1981. līdz 1985. gadam singlu formātā izdotās dziesmas. Šai laikā dažās aprindās grupa tiek asociēta ar gotu kultūru, kas aizsākās Lielbritānijā un pamazām ieguva popularitāti arī ASV. ASV grupas mūziku atskaņo studentu un modernā roka radiostacijas, tādas KROQ un WLIR, tādējādi viņi galvenokārt tiek pieņemti alternatīvās jaunatnes vidū, kura nav mierā ar vieglā roka un popa pārsvaru radiostaciju ēterā. Tas ir pilnīgā pretstatā tam, kā grupa izskatījās Eiropā, kur viņi ir jauniešu elki un regulāri viesi jauniešu žurnālos un TV pārraidēs. 1985. gadā grupa sniedz savus pirmos koncertus padomju bloka valstīs — Ungārijā un Polijā.

 Black Celebration (1986) 
Grupas lielākā pārveidošanās notiek ar tās piekto studijas albumu Black Celebration, atbrīvojoties no iepriekšējiem diviem albumiem raksturīgās industriālā popa skaņas, grupa piesaka draudošu, ļoti atmosfērisku un strukturētu skanējumu, kas ir labi dzirdams albuma priekšvēstnesī singlā Stripped. Grupas dziesmu komponists Mārtins Gors kādā intervijā atzinies, ka viņam patīk praktiski visi grupas albumi sākot ar Black Celebration. Albuma Black Celebration singls A Question of Time ir ievērojams ar to, ka tas ir pirmais grupas singls, kura video ir veidojis Antons Korbins. Depeche Mode un Antona Korbina sadarbība izvēršas gana ražīga, jo Antons Korbins līdz šim ir veidojis 19 Depeche Mode dziesmu videoversijas, kā arī projektējis koncerttūru skatuvju, studijas albumu un singlu vāciņu dizainu.

 Music for the Masses (1987) 
1987. gada rudenī grupa izdod savu sesto studijas albumu Music for the Masses, kuru producē Deivs Baskombs (strādājis arī ar Tears for Fears). Albums ir ievērojams ar to, ka tam izdodas sasniegt līdz šim augstāko pozīciju ASV Billboard albumu topā un apklusināt grupas daiļrades kritiķus ASV. Pēc albuma izdošanas grupa devās savā līdz šim garākajā koncerttūrē, kas ilga deviņus mēnešus un noslēdzās 1988. gada 18. jūlijā ar grandiozu koncertu ASV, Pasadenā, Rose Bowl stadionā, kuru apmeklēja aptuveni  klausītāju. Šī koncerttūre tika iemūžināta arī koncertfilmā un koncertalbumā 101.

 1990-1999 

 Violator (1990) 
1989. gada vasarā grupa sanāk kopā ar producentu Flood Milānā, Itālijā, lai sāktu darbu pie sava septītā studijas albuma. Pirmais singls no gaidāmā albuma ir Personal Jesus, kas iznāk 1989. gada augustā un sasniedz 13. pozīciju Apvienotās Karalistes singlu topā, kā arī ir pirmais singls kopš People are People, kas ielaužas ASV Billboard singlu Top 20 un kļūst par pārdotāko 12-collu singlu ierakstu kompānijas Warner Bros. vēsturē.Personal Jesus (#3), Allmusic 1990. gada februārī grupa laiž klajā jaunu singlu Enjoy the Silence, kas kļūst par grupas līdz šim visveiksmīgāko singlu, sasniedzot 6. vietu Apvienotās Karalistes singlu topā un pirmo, un līdz šim brīdim vienīgo ASV Billboard singlu Top10 hitu — 8. vieta. 1991. gada sākumā ikgadējā BritAwards Enjoy the Silence saņem arī balvu kā "gada labākais britu singls". Grupas septītais studijas albums Violator klajā nāk 1990. gada martā un kļūst par līdz šim komerciāli veiksmīgāko Depeche Mode studijas albumu. Tas pārdots aptuveni 8 miljonos eksemplāru. Komerciāli veiksmīga bija arī Violator sekojoša Violation koncerttūre, kuras koncerti tika izpārdoti zibenīgā ātrumā —  biļešu uz grupas koncertu Losandželosā ASV tika izpārdotas stundas laikā, bet  biļešu uz koncertu Ņujorkā — 8 stundu laikā. Divi nākamie singli no albuma bija Policy of Truth un World in My Eyes. 1991. gadā Depeche Mode ieraksta dziesmu Death's Door filmai Until The End Of The World.

 Songs of Faith and Devotion (1993) 
1992. gadā maijā Madridē, Spānijā grupa kopā ar producentu Flood sāk darbu pie sava astotā studijas albuma ieraksta. Pa šo laiku kopš Violation koncerttūres beigām daudz kas ir noticis gan pašu mūziķu privātajās dzīvēs (grupas solists Deivs Gāns ir pametis savu pirmo sievu un pārcēlies uz dzīvi Losandželosā), gan arī rokmūzikā kopumā. Vieglo roku un hair metal ir nomainījis grandžs. 1993. gada martā klajā nāk astotais grupas studijas albums Songs of Faith and Devotion, kura skanējumā ir dzirdamas elektriskās ģitāras, dzīvās bungas un sieviešu bekvokāli, kas bija diezgan neraksturīgi grupas līdzšinējam skanējumam. Mainījies bija arī grupas solista ārējais veidols, kas no allaž glīti apcirptā puiša bija kļuvis par matainu hipiju. Albums sasniedza 1. pozīciju gan Apvienotās Karalistes, gan ASV albumu topā un Depeche Mode kļuva par pirmo britu alternatīvo grupu, kurai bija izdevies sasniegt nr. 1 ASV albumu topā. Pēc albuma izdošanas grupa devās 14 mēnešu ilgā koncerttūrē, kas pašiem grupas dalībniekiem bija neveiksmīgākā no visām, Deivs Gāns cieta no heroīna atkarības un reiz pat nevarēja pabeigt koncertu un atlikušās dziesmas izpildīja Mārtins Gors, Mārtins Gors piedzīvoja slimību lēkmes, Endrū Flečers atteicās piedalīties otrajā tūres daļā dēļ psihiskas nestabilitātes. Tai laikā viņu koncertos aizvietoja Darils Bamonts, kurš ilgus gadus strādāja kā grupas personiskais palīgs. 1993. gada novembrī grupa izdod koncertalbumu ar nosaukumu Songs of Faith and Devotion live, kas ir viņu astotā studijas albuma reprodukcija ar dziesmu koncertversijām, izveidota, lai uzlabotu albuma Songs of Faith and Devotion pārdošanas apjomus, bet šis koncertalbums izrādījās komerciāli neveiksmīgs.

 Alans Vailders pamet grupu 
Viena no sliktākajām dienām Depeche Mode pastāvēšanas vēsturē bija 1995. gada 1. jūnijs, kad Alans Vailders paziņoja ka pamet Depeche Mode.Alan's Leaving , Jaakko's Depeche Mode page — Retrieved 10 February 2007 Vailders turpina darboties kā solomākslinieks savā muzikālajā projektā Recoil. Pēc Vaildera aiziešanas daudzi skeptiķi paredzēja grupas galu, ko vēl vairāk pastiprināja grupas solista Deiva Gāna atkarība no heroīna. Mārtins Gors centās grupu savākt studijā uz ierakstu sesijām, taču Deivs Gāns reti kad tās apmeklēja un, ja arī apmeklēja, tad bija nepieciešamas vairākas dienas, lai ierakstītu viņa vokālu. Mārtins Gors pat apsvēra iespēju paziņot par grupas izjukšanu un turpināt karjeru kā soloizpildītājs.

 Ultra (1997) 
Lūzuma punkts notika 1996. gada vidū, kad Deivs Gāns pēc narkotiku pārdozēšanas un klīniskās nāves pārdzīvošanas sāka ārstēties no heroīna atkarības, un grupa sāka strādāt pie sava devītā studijas albuma. Devītā albuma priekšvēstneši singli Barrel of a Gun un It's No Good sasniedza labus rezultātus Apvienotās Karalistes singlu topā (Barrel of a Gun — 4. vieta (atkārtots augstākais sasniegums Apvienotās Karalistes singlu kopš People Are People un It's No Good — 5. vieta)). Devītais studijas albums ar nosaukumu Ultra iznāca 1997. aprīlī. Tas sasniedza 1. vietu Apvienotās Karalistes albumu topā un 5. vietu ASV Billboard albumu topā. Visi albuma singli sasniedza pozīciju Nr. 1 Latvijas populārāko dziesmu sarakstā Latvian Airplay Top un bija atrodami starp 1997. gada Latvijas populārāko dziesmu saraksta1997. gada Latvijas populārāko dziesmu saraksts Latvian Airplay Top populārākajām dziesmām.

 The Singles 86>98 (1998) 
1998. gadā septembrī grupa izdod savu otro singlu kolekciju The Singles 86>98, kurā apkopotas šajā laika periodā singlu formātā izdotās dziesmas, kā arī iekļauts grupas jaunākais singls Only When I Lose Myself, dziesma no albuma Ultra ierakstu sesijām. 1998. gads ir ievērojams arī ar to, ka pēc četru gadu pārtraukuma grupa dodas pasaules koncertturnejā un pirmoreiz apciemo arī Latviju. Depeche Mode pirmais koncerts Latvijā notiek 1998. gada 3. septembrī tenisa centra Lielupe kortos. 1998. gadā par godu grupai tiek izdots disks ar nosaukumu For the Masses, kurā Depeche Mode dziesmas ir interpretējuši citi izpildītāji tādi kā Rammstein, The Cure, The Smashing Pumpkins un Deftones.

 2000-2009 

 Exciter 2001 
2001. gada maijā grupa laiž klajā savu desmito studijas albumu Exciter. Albumu producēja Marks Bels, kurš ieviesa albumā minimālistisku un digitalizētu skanējumu. Komerciāli albums bija neveiksmīgāks par trim saviem priekšgājējiem un bija pirmais Depeche Mode albums, kurš ASV Billboard albumu topā ieņēma augstāku pozīciju (8. vieta) nekā Apvienotās Karalistes albumu topā (9. vieta). Kritiķu atsauksmes par albumu nebija viennozīmīgas, kamēr uz rokmūziku orientētie (NME, Rolling Stone) deva pozitīvu vērtējumu, citi (Q, PopMatters un Pitchfork Media) nodēvēja Exciter par slikti producētu, garlaicīgu un blāvu ierakstu."Depeche Mode: Exciter (2001): Reviews" , Metacritic — Retrieved on 10 February 2007 Pēc albuma izdošanas grupa devās pasaules koncertturnejā un 2001. gada 29. augustā otro reizi viesojās arī Latvijā un sniedza koncertu Rīgā Skonto stadionā vairāk nekā 20 000 klausītāju. Albuma pēdējais singls Goodnight Lovers ir ievērojams ar to, ka ir vienīgais grupas pastāvēšanas vēsturē, kas neiekļūst Apvienotās Karalistes singlu Top100.

2003. gadā grupas dalībnieki pievēršas solo karjerai un savus solo albumus izdod Deivs Gāns Paper Monsters un Mārtins Gors Counterfeit², kamēr trešais grupas dalībnieks Endrū Flečers izveido savu ierakstu kompāniju Toast Hawaii, kuras vienīgais mākslinieks bija sintpopa grupa Client, kas tagad gan ir pametusi Toast Hawaii.

2004. gadā tiek izdots Depeche Mode dziesmu remiksu albums Remixes 81-04, kurš ietvēra sevī jaunus un neizdotus grupas singlu remiksus, no kuriem Enjoy the Silence Maika Šinodas versijā tiek izdots kā singls un sasniedz 7. vietu Apvienotās Karalistes singlu topā.

 Playing the Angel 2005 
2005. gada oktobrī grupa izdod savu vienpadsmito studijas albumu Playing the Angel. Albumu producējis Bens Hiljers, kurš strādājis kopā ar tādām britu alternatīvā roka grupām kā Elbow, Doves. Albums bija komerciāli veiksmīgs, tas pārdots vairāk nekā 3 miljonos eksemplāru, un sasniedzis pirmo pozīciju septiņpadsmit valstu albumu topos. Albuma priekšvēstnesis singls Precious Apvienotās Karalistes singlu topā atkārto augstāko grupas sasniegumu — 4. vietu, bet Latvijas populārāko dziesmu sarakstā Latvian Airplay Top pirmajā vietā ir atrodams 8 nedēļas un kļūst par populārāko dziesmu Latvijā 2005. gadā.2005. gada Latvijas populārāko dziesmu saraksts Latvian Airplay Top Albums ir ievērojams arī ar to, ka tas ir pirmais kopš Some Great Reward, kurā visu dziesmu autors nav Mārtins Gors, trīs no Playing the Angel dziesmām (Suffer Well, I Want It All, Nothing's Impossible) ir sarakstījis grupas solists Deivs Gāns sadarbībā ar Kristiānu Eigneru un Endrū Filpotu. Suffer Well ir arī trešais singls no albuma un Latvijas populārāko dziesmu sarakstā Latvian Airplay Top kļūst par 2006. gada populārāko dziesmu Latvijā. 2006. gada Latvian Airplay Top52006. gada Latvijas populārāko dziesmu saraksts Latvian Airplay Top ir atrodamas trīs Depeche Mode dziesmas (Suffer Well (#1), Martyr (#3), Lilian (#5)). Pēc albuma izdošanas grupa dodas koncertturnejā Touring the Angel, un  trešo reizi viesojas Latvijā. Koncerts notika Arēnā Rīga.Depeche Mode RīgāDepeche Mode koncerts Rīgā 2006. gadā MTV Europe Music Awards Depeche Mode saņem balvu kā labākā grupa. 2006. gada nogalē grupa laida klajā savu labāko dziesmu izlasi The Best Of, Volume 1, kurā iekļauj arī jaunu dziesmu Martyr, dziesmu no albuma Playing the Angel ierakstu sesijām.
2007. gadā nāk klajā grupas solista Deiva Gāna otrais soloalbums Hourglass, kuram neseko koncerttūre kā tas bija debijas albuma Paper Monsters gadījumā, kas lika domāt, ka Depeche Mode ir gatavi doties studijā, lai ierakstītu savu divpadsmito studijas albumu.

 Sounds of the Universe 2009 
2008. gada 6. oktobrī Berlīnes Olimpiskajā stadionā notika preses konference, kurā tika paziņots par grupas jauno turneju Tour of the Universe,BBC — Depeche Mode tour kurā bija paredzēts Depeche Mode ceturtais koncerts Latvijā. Koncerts tika plānots 2009. gada 25. maijā Rīgā Skonto stadionā,[http://www.fbi.lv/lv/aktuality/?item=272 Depeche Mo ceturto reizi Latvijā] Depeche Mode Rīgā</ref> tomēr Deivida Gāna slimības dēļ tas tika atcelts.<ref>"Depeche Mode" koncerts Rīgā tiek atcelts 2009. gada aprīlī Depeche Mode izdeva savu divpadsmito studijas albumu Sounds of the Universe, kura producents tāpat kā iepriekšējam albumam Playing the Angel bija Bens Hiljers. Šis albums turpināja Playing the Angel aizsākto elektronisko skanējumu, tikai atšķirībā no sava priekšgājēja Sounds of the Universe vairāk tika izmantoti analogie sintezatori un bungmašīnas, kurus albuma tapšanas laikā Mārtins Gors lielā vairumā pirka e-bay izsolēs. Pirmais singls Wrong no jaunā albuma radiostaciju un mūzikas kanālu rotācijā nonāca 2009. gada februārī. Dziesmas klips tika izvirzīts Grammy balvai nominācijā "Labākais klips", bet albums Sounds of the Universe kā labākais alternatīvās mūzikas ieraksts.Grammy Nominācijas Albumā tika iekļautas 13 dziesmas, no kurām trim tāpat kā iepriekšējā grupas albumā autors ir grupas solists Deivs Gāns, bet pārējo autors ir Mārtins Gors. Albumam sekojošā koncerttūre Tour of the Universe bija viena no smagākajām Depeche Mode pastāvēšanas vēsturē, jo 17 no tūres koncertiem tika atcelti vai pārcelti uz vēlāku laiku Deiva Gāna slimības dēļ. Tai pat laikā saviļņojošs notikums bija 2010. gada 17. februārī notikušais koncerts Teenage Cancer Trust labdarības koncertu sērijā, kur grupai dziesmas Somebody laikā uz skatuves pievienojās tās bijušais dalībnieks Alans Vailders,Diena — Alans Vailders uzstājies kopā ar Depeche Mode kurš ar grupu nebija uzstājies kopš 1994. gada.

 2010-pašlaik 

 Delta Machine 2013 
2013. gada 22. martā iznāca Depeche Mode 13.studijas albums Delta Machine, kurš ir plānots kā pēdējais grupas albums, ko producējis Bens Hiljers, tādējādi noslēdzot Bena Hiljera albumu triloģiju.
Albuma miksēšanā piedalījies arī producents Flood, kurš ir producējis klasiskos grupas ierakstus Violator un Songs of Faith and Devotion.
Albumam, līdzīgi kā diviem tā priekšgājējiem, 3 dziesmas ir sakomponējis tās solists Deivs Gāns un atlikušās desmit galvenais komponists Mārtins Gors.
Albums saņēma dalītas izjūtas no mūzikas kritiķiem un grupas faniem, kamēr daļa slavēja albumu par to, ka grupa tajā atguvusi savu agrāko agresiju un melodiskumu, nosaucot to par labāko grupas albumu jaunajā tūkstošgadē,"Depeche Mode: Delta Machine (2013): TVNET recenzija" , TVNET tikmēr citi albumu kritizēja par inovāciju trūkumu un savu veco muzikālu ideju ekspluatēšanu.
Delta Machine skanējuma ziņā turpina sava priekšgājēja Sounds of the Universe aizsākto analogo sintezatoru izmantošanu, savienojumā ar klasiskiem blūza rifiem un modernās popmūzikas elementiem, grupas mūziķu vārdiem runājot, radot modernu elektroniskā blūza ierakstu.
Pēc albuma iznākšanas grupa devās 10 mēnešu garā pasaules koncertturnejā Delta Machine tour, kurā 2013. gada 27. jūlijā sniedza vienīgo brīvdabas koncertu Baltijas valstīs — Lietuvā, Viļņā, Viņģa Parkā,  klausītājiem"Depeche Mode koncerta Viļņā apskats" , TVNET un 2014. gada 2. martā plānots arī grupas ceturtais
koncerts Latvijā, Rīgā, Arēnā Rīga."Depeche Mode atbrauks uz Rīgu" , TVNET

 Spirit 2017 
2016. gada 25. janvārī Mārtins Gors paziņoja par plānoto atgriešanos ierakstu studijā brīdī, kad Gors un Gāns jau ir sarakstījuši jaunas dziesmas. 2016. gada oktobrī grupa paziņoja, ka viņu četrpadsmitais studijas albums ar nosaukumu Spirit tiks izlaists 2017. gada pavasarī. Where’s The Revolution galvenais singls no Spirit tika izlaists 2017. gada 3. februārī. Oficiālais video tika publicēts nedēļu vēlāk, 9. februārī. The Global Spirit Tour oficiāli aizsākās 2017. gada 5. maijā ar izrādi Stokholmā. Grupa pabeidza tūri Dienvidamerikā ar koncertu 2018. gada 27. martā Sanpaulu, Brazīlijā.

 Diskogrāfija 

 Studijas albumi 
 Speak & Spell (1981)
 A Broken Frame (1982)
 Construction Time Again (1983)
 Some Great Reward (1984)
 Black Celebration (1986)
 Music for the Masses (1987)
 Violator (1990)
 Songs of Faith and Devotion (1993)
 Ultra (1997)
 Exciter (2001)
 Playing the Angel (2005)
 Sounds of the Universe (2009)
 Delta Machine (2013)
 Spirit (2017)
 Memento Mori (2023)

 Singli 

 1980. gadi 
Gads Dziesma Augstākā vieta topā Albums Hot Dance Rock 1981 Dreaming of MeDziesmas Dreaming of Me cita versija parādās albuma Speak & Burtot CD versijā, neraugoties uz to, ka oficiāli nav albuma dziesma. 57 - 47 - - - - - - - - -  — New Life 11 - 29 - 22 - - - 1 - - - Speak & Spell Just Can't Get Enough 8 - 26 - 16 - - - 14 - - 4 1982 See You 6 - - - 9 - - 44 - - - - A Broken Frame The Meaning Of Love 12 - - - 17 - - 64 16 - - - Leave In Silence 18 - - - 13 - - 58 17 - - - 1983 Get The Balance Right! 13 - 31 - 16 - - 38 - - - -  — Everything Counts 6 - 17 - 15 - - 23 18 - 8 - Construction Time Again Love, In Itself 21 - - - 27 - - 28 - - - - 1984 People Are People 4 13 44 - 2 6 - 1 15 - 4 25 Some Great Reward Master And Servant 9 87 49 - 6 - 34 2 7 - 8 89 Blasphemous Rumours / Somebody 16 - - - 8 - - 22 - - 19 87 1985 Shake The Disease 18 - - - 9 - 13 4 5 - 6 - The Singles 81>85 It's Called A Heart 18 - - - 5 - 29 8 7 - 7 - 1986 Stripped / But Not TonightBut Not Tonight tika izdots kā A puses singls tikai ASV. 15 - - - 6 - - 4 9 - 8 - Black Celebration A Question Of Lust 28 - - - 13 - - 8 17 - 12 - A Question Of Time 17 - - - 10 - 29 4 18 - 9 - 1987 Strangelove 16 76 1 - 6 29 25 2 5 - 3 - Music for the Masses Never Let Me Down Again 22 63 12 - 12 29 29 2 7 - 7 82 Behind the WheelASV, Austrālijā un Jaunzēlandē tika izdots singls, kurš sastāvēja no dziesmu Route 66 un Behind the Wheel megamiksa. 21 61 3 - 16 - 21 6 10 - 6 98 1988 Little 15 60 - - - - 25 - 16 - - 18 - Strangelove '88 - 50 24 - - - - - - - - - 1989 Everything Counts (Live) 22 - 16 13 17 26 - 12 - - 18 -101 Personal Jesus 13 28 12 3 7 - 27 5 17 - 5 -Violator

 1990. gadi 
Gads Dziesma Augstākā vieta topā Albums Hot Dance Rock 1990 DangerousDangerous and Halo netika izdoti kā oficiāli singli, bet iekļuva Billboard Hot Modern Rock Tracks topa tādēļ, ka tajā iekļūst dziesmas, kas visbiežāk tiek atskaņotas ASV radio. - - - 13 - - - - - - - - -Personal Jesus singls Enjoy The Silence 6 8 6 1 3 13 9 2 5 - 2 71 - Violator Policy Of Truth 16 15 2 1 11 - 31 7 20 - 12 - - Halo - - - 21 - - - - - - - - - World In My Eyes 17 52 6 17 7 - 30 7 - - 5 - - 1993 I Feel You 8 37 3 1 6 7 5 4 2 - 4 37 - Songs of Faith and Devotion Walking In My Shoes 14 69 - 1 15 29 23 14 8 - 26 74 - Condemnation 9 - - 23 19 - 36 23 3 - 38 78 - 1994 In Your Room 8 - - - 15 - 10 24 2 - 14 40 - 1997 Barrel Of A Gun 4 47 - 11 13 15 22 3 1 - 30 33 1 Ultra It's No Good 5 38 1 4 13 28 - 5 1 - 30 52 1 HomeHome ASV tika izdots kā dubultais A puses singls kopā ar dziesmu Useless. 23 88 - - - - - 11 10 - 47 - 1 Useless 28 - - - - - - 16 16 - - - 11998 Only When I Lose Myself 17 61 - 36 28 10 29 2 4 - 16 34 4 The Singles 86>98

 2000. gadi 
Gads Dziesma Augstākā vieta topā Albums Hot Dance Rock 2001 Dream On 6 85 1 12 24 9 12 1 4 1 13 - 1 Exciter I Feel Loved 12 - 1 - 27 44 39 9 16 5 64 95 1 Freelove 19 - 1 - - 61 52 8 20 3 67 - 22002 Goodnight LoversGoodnight Lovers netika izdots Apvienotajā Karalistē tādēļ, ka singls saturēja vairāk par 3 dziesmām. - - - - - - 64 15 33 16 69 - 31 2004 Enjoy The Silence '04 7 - 25 - - 48 15 5 31 10 44 - 24 Remixes 81 — 04 Remixes 04Remixes 04 bija limitēts 12 collu izdevums no remiksa albuma un Remixes 81 — 04 Enjoy The Silence '04 atbalstam. 75 - - - - - - - - - - - - 2005 Precious 4 71 1 23 12 9 32 2 1 1 12 - 1 Playing the Angel A Pain That I'm Used To 15 - 6 - - 24 96 11 13 2 23 - 5 2006 Suffer Well 12 - 1 38 18 67 87 13 20 5 66 - 1 John The Revelator / Lilian 18 - 38 - 22 - - 16 19 16 70 - -/1 Martyr 13 - 22 - - 31 64 2 10 1 17 - 1The Best Of, Volume 12009 "Wrong" 24 - 6 15 34 4 8 2 5 1 23 11 1Sounds of the Universe Peace 57 - - - - 72 18 25 59 5 53 - 5

 2010. gadi 
Gads Dziesma Augstākā vieta topā Albums Hot Dance Rock 2013 Heaven 60 - - 38 84 22 27 2 - 33 18 - 3 Delta Machine Soothe My soul 88 - 7 - - - 45 22 - - - - 1 " — " norāda, ka singls neiekļuva topā vai netika izdota attiecīgajā valstī.

 Atsauces 

Kategorija:Depeche Mode
Kategorija:1980. gadu mūzikas grupas
Kategorija:1990. gadu mūzikas grupas
Kategorija:2000. gadu mūzikas grupas
Kategorija:2010. gadu mūzikas grupas
Kategorija:Anglijas elektroniskās mūzikas grupas
Kategorija:Anglijas popgrupas
Kategorija:Anglijas jaunā viļņa grupas
Kategorija:Anglijas sintpopa grupas